laion/Wikipedia-Exotic huggingface dataset:
Meediakunst

Meediakunst ehk uusmeediakunst hõlmab kunstiteoseid, mida luuakse ja esitatakse elektrooniliste tehnoloogiate abil ning mis ei kuulu tavapärastesse kujutava kunsti valdkondadesse nagu arhitektuur, maal või skulptuur. Samas meediakunsti teoste loomisel on võimalik rakendada kõiki kauneid kunste ning hõlmata lisaks virtuaalset kunsti, arvutigraafikat, arvutianimatsiooni, digitaalset kunsti, interaktiivset kunsti, helikunsti, internetikunsti, videomänge, robootikat, 3D-printimist, interaktiivset installatsiooni ja küborgikunsti. Oma komplekssuses ja võimes sünteesida varasemaid kunstinähtusi on meediakunst nö tsivilisatsioonijärgne kõrgtsivilisatsiooni nähtus, mis ühendab tihti uuel moel teadust, kunsti ja esituslikkust. Selle teemadeks võivad olla näiteks andmebaasid, poliitiline ja sotsiaalne aktivism, afrofuturism, feminism ja identiteet ning uute tehnoloogiate kaasamine kunstilisse tegevusse. Sarnaselt esituskunstidele võib ka meediakunst hõlmata interaktsiooni kunstiteose ja vaatleja või kunstniku ja avalikkuse vahel. Mitmed teoreetikud ja kuraatorid on märkinud, et sellised interaktsioonivormid ei erista meediakunsti, vaid on pigem ühisosa, millel on paralleele teiste kaasaegse kunstipraktika suundadega. Sellised arusaamad rõhutavad kultuuripraktika vorme, mis tekivad samaaegselt tärkavate tehnoloogiliste platvormidega, ja seavad kahtluse alla keskendumise tehnoloogilisele meediale kui sellisele. Meediakunst hõlmab keerulisi kureerimis- ja säilitamispraktikaid, mis muudavad teoste kogumise, paigaldamise ja eksponeerimise raskemaks kui enamik teisi meediume. Meediakunsti kõrgetasemeliste vajaduste rahuldamiseks on loodud palju kultuurikeskusi ja muuseume. Rõhk meediumil on paljude kaasaegse kunsti tunnusjoon ning paljud kunstikoolid ja suuremad ülikoolid pakuvad nüüd "uute žanrite" või "uue meedia" erialasid ning rahvusvaheliselt on tekkinud üha rohkem kraadiõppe programme. Mediakunst on kunst, mida pole võimalik eksponeerida füüsilise objektina. Meediakunsti luuakse ja esitatakse tehniliste vahendite abil, kasutatades elektroonilisi ja kommunikatsioonitehnoloogiaid. Meediakunsti väljunditeks on näiteks helifail, video, foto või film. Tänapäeval on arvuti kõik vahendid enesesse neelanud: foto, video või film võivad esineda arvutifailina, mis on saadud kas füüsilise maailma objekte töödeldes või olla arvuti abil sünteesitud. Meediakunstiobjekti füüsilisust ei kirjelda mitte niivõrd selle kvantitatiivsed tunnused, vaid selle loomiseks ja eksponeerimiseks kulutatud ressursid, mille all mõeldakse teose valmistamiseks ja eksponeerimiseks kulutatud aega, energiat, materjale ja raha. Ressurss võib olla ka meediakunstniku tutvuskond, kontaktid ja muu mitterahaline väärtus, mida on võimalik vahetada erinevateks ühiskondlikeks hüvedeks. Maali ja multimeedia kokkupõrgatamine. Sirp
Suur trumm

Suur trumm ehk aerotrumm (inglise keeles bass drum, itaalia keeles grancassa, prantsuse keeles grosse caisse, saksa keeles Große Trommel) on löökpill, mis kuulub ebamäärase helikõrgusega membranofonide hulka. Suur trumm on basspill. Orkestris kasutatava suure trummi suurus on tavaliselt 32 tolli. Trummikomplektis on suure trummi suurus tavaliselt kas 20, 22 või 24 tolli. Suurel trummil on kas üks või kaks nahast või tehismaterjalist membraani. Mängimise ajal on suur trumm kinnitatud alusele, telje ümber liikuvale raamile või seda kantakse rihmaga kinnitatult mängija kõhul. Suurt trummi mängitakse vildist, puidust, plastmassist või harvem ka metallist nuiaga. Trummikomplektis mängitakse suurt trummi pedaalnuia abil jalaga. Suure trummi partii kirjutatakse noodikirjas ühele noodijoonele. Puhkpilliorkestris mängib üks mängija tihti korraga nii suurt trummi kui ka taldrikuid, millest üks on kinnitatud suure trummi korpuse külge. Lihtsamal juhul kirjutatakse mõlema pilli partii samale noodijoonele, suure trummi partii noodivarred alla- ja taldrikute partii noodivarred ülespoole. kuula suurt trummi Suure trummi eelkäijaid leidub Aasia ja Aafrika maade rahvamuusikast. Euroopasse jõudis suur trumm 17.-18. sajandil janitšaride muusika kaudu. Tänapäeva orkestris kasutatav suur trumm on 14. sajandi türgi davuli järeltulija. Suure trummi erikujuks on gongtrumm. Suure trummi pilt
Michel Sogny

Michel Sogny (sündinud 21. novembril 1947 Paus) on ungari päritolu prantsuse pianist, helilooja ja kirjanik. Ta töötas välja uue lähenemise klaveriõpetusele. Tema meetod on võimaldanud paljudel erinevas vanuses õpilastel nautida selle instrumendi mängimist, kuna klaveriõpet peetakse tavaliselt kättesaamatuks, kui sellega ei alustata lapsepõlves. Michel Sogny õppis École Normale de Musique de Paris'is, kus ta jätkas klaveristudiumeid Jules Gentili ja Yvonne Desportes'i juhendamisel. Tal on magistrikraad psühholoogias, bakalaureusekraad kirjanduses ja doktorikraad filosoofias, mille ta omandas Sorbonne'is 1974. aastal Vladimir Jankélévitchi juhendamisel. Michel Sogny on SOS Talents Foundation'i asutaja. Koos Valéry Giscard d'Estaing'i ja Franz Liszti lapselapselapse Blandine Ollivier de Prévaux'ga oli Sogny üks Franz Liszti Prantsuse Ühingu asutajaliikmetest. Sogny metoodikat õpetatakse tema koolides Pariisis ja Genfis. Alates 1974. aastast on üle 20 000 õpilase omandanud klaverioskused Sogny meetodi abil. Meetod koosneb kahest peamisest komponendist: Didaktilised teosed – Prolegomeenid, mis kujutavad endast väikeseid harjutusi. Prolegomeenid arendavad muusikalise sümfoonia ja heli tajumist. Teine suund koosneb etüüdide tsüklist, kus keskendutakse tehniliste oskuste, nagu käeliigutuste ja -asendite arendamisele. Üks Sogny õpilastest, kes alustas klaverimängu õppimist juba täiskasvanuna, oli prantsuse keele professor Michel Paris. Pärast Sogny 4-aastase metoodikakursuse läbimist esines ta 30-aastasena soolokontserdiga Théâtre des Champs-Élysées'is Kultuuriministeeriumi patronaaži all. Michel Sogny teine edukas õpilane oli Claudine Zévaco, kes esines Théâtre des Champs-Élysées'is 1983. ja 1984. aastal. 1981. aastal pöördus Senat ametlikult kultuuriministri Jack Langi poole, et arutada Michel Sogny metoodika kasutuselevõttu kogu Prantsusmaal. Valérie Sasportas (23 April 2010). « Michel Sogny, La musique sans soupirs ». Le Figaro. Radio Classique (December 2015). "L’art et la Méthode de Michel Sogny". « L'histoire d'une adulte prodige », Piano n°19, 2005–2006. Le Processus de l'esprit créateur chez Liszt Mall:SUDOC Association française Franz Liszt 1972 », Documentation Association Franz Liszt,‎ octobre 1972 "Une Association Franz Liszt". Le Figaro. 16. oktoober 1973. Lk 29. Hillériteau, Thierry (2. mai 2014). "Les antiques accords de Michel Sogny". Le Figaro. "L'HUMANISTEDE LA MUSIQUE". 18. mai 2017. François Lancel, "En avant la musique", Le Parisien,‎ mai 1981 Stephan Friedrich, "L'Art et la Méthode", Classica L'Express",‎ décembre 2015, p. 4 Georges Hilleret, "Le bonheur de jouer Bach après quelques mois de pratique", Télé 7 Jours,‎ 26 mai 1984 Stephan Friedrich, "Michèle Paris – L'adulte prodige", Classica L'Express,‎ décembre 2014, p. 9 Edgar Schneider, "Jours de France", Le Carnet de la Semaine,‎ 3 mai 1980 "En Bref- Récital à la Fondation Cziffra", Le Monde,‎ 26 mai 1984 "Enseignement de la musique : extension du centre Michel Sogny – Sénat". Michel Sogny Official Website Michel Sogny, l’art de la résilience Le Figaro Michel Sogny Academy Michel Sogny Personal Website SOS Talents Foundation Works at Artchipel laflutedepan.com
Yu-Gi-Oh!

Yu-Gi-Oh! (jaapani keeles: 遊☆戯☆王, tõlgituna ''mängukuningas'') on Jaapani manga koomiksite sari, mille on kirjutanud ja illustreerinud Kazuki Takahashi. See ilmus 1996. aasta septembrist kuni 2004. aasta märtsini Shūeisha ajakirjas Shūkan Shōnen Jump.
Koolinoorte metsapark

Koolinoorte metsapark on park Pärnus Raeküla linnaosas. Koolinoorte metsapark Jalgpalliväljak Koolinoorte metsapargis
Paulo Rangel

Paulo Artur dos Santos Castro de Campos Rangel (sündinud 18. veebruaril 1968 Vila Nova de Gaias) on Portugali poliitik, ta on Portugali Sotsiaaldemokraatliku Partei liige. Ta on 2. aprillist 2024 Portugali välisminister (Luís Montenegro valitsuses). Aastatel 2009–2024 oli ta Euroopa Parlamendi liige. Ta sündis aastal 1968 Vila Nova de Gaias (asub Porto distriktis). Ta kasvas üles Porto ja Gondomari vahel. Pärast keskhariduse omandamist õppis ta õigusteadust Porto ja Coimbra ülikoolides. Pärast õpingute lõpetamist võeti ta aastal 1994 Portugali Advokatuuri ning pühendus eelkõige haldus- ja keskkonnaõigusele. Aastatel 1999–2005 oli ta advokaadibüroode Osório de Castro, Verde Pinho, Vieira Peres, Lobo Xavier & Associados ja Cuatrecasas, Gonçalves Pereira & Associados liige. Ta sai esimest korda poliitiliselt aktiivseks 2001. aasta Portugali kohalike omavalitsuste valimiste ajal, kui konservatiivsed parteid PSD ja CDS-PP tellisid tal Rui Rio juhtimisel Porto linnavolikokku kandideerimisprogrammi väljatöötamise. Kui José Pedro Aguiar Branco määrati Pedro Santana Lopesi valitsuses justiitsministriks, määras ta Rangeli oma asevälisministriks. Aastal 2009 otsustas Manuela Ferreira Leite 2009. aasta Euroopa Parlamendi valimistel esitada esikoha kandidaadiks ning parteikonverentsi delegaadid järgisid tema ettepanekut. Valimistel võitis Paulo Rangeli juhitav Portugali Sotsiaaldemokraatliku Partei (PSD) esikoha ja sai 8 kohta 22-st. Rangel ühines Euroopa Rahvapartei fraktsiooniga koos oma valitud parteikaaslastega, sest vaatamata oma nimele näeb Portugali PSD end "liberaal-konservatiivsena". Rangel sai oma fraktsioonis põhiseaduskomisjoni liikmeks ning kodanikuvabaduste, justiits- ja siseasjade komisjoni (2009–2010) ning õiguskomisjoni aseliikmeks. Ta on 2. aprillist 2024 Portugali välisminister Luís Montenegro valitsuses.
Sulfaatimine

Sulfaatimine on keemiline reaktsioon, mille tulemusel moodustuvad väävelhappesoolad või -estrid. Anorgaanilisi aineid (tavaliselt metalle, metallioksiide, -hüdroksiide jt) sulfaaditakse väävelhappega. Orgaanilisi aineid, eelkõige alkohole, sulfaaditakse kloroväävelhappega ClSO3H või vääveltrioksiidiga SO3 ja selle kompleksidega, sh püridiin-vääveltrioksiid Py·SO3. Amiinid sulfaatuvad sarnaselt alkoholidele, tekivad sulfamaadid. Elusorganismides toimub sulfaatimine sulforühma R-SO3– ülekandega 3'-fosfoadenosiid-5'-fosfosulfaadilt (PAPS) sihtmolekulile sulfotransferaaside abil. Sulfaadid Negishi, M.; Pedersen, L. G.; Petrotchenko, E.; Shevtsov, S.; Gorokhov, A.; Kakuta, Y.; Pedersen, L. C. Structure and function of sulfotransferases. Arch. Biochem. Biophys., 2001, 390(2), 149–157. https://doi.org/10.1006/abbi.2001.2368
Lintroie

Lintroie on lameda neljakandilise roideprofiiliga roie, profiili laiusega 25–30 cm. Seda peetakse varaseimaks roideprofiilitüübiks. Tavaliselt puuduvad lintroietega võlvidel eristuva kujundusega päiskivid. Lintroie esineb varaseimatel roidvõlvidel, näiteks Speyeri toomkirikus, mis on dateeritud 1070. aastasse. Need esinevad ka Wormsi toomkirikus, Maulbronni kloostrikirikus ja Bremeni toomkiriku vanemas osas; veel võib lintroideid leida Inglismaal ja Normandias, Prantsusmaal (Baume-les-Messieurs, Juura), Reinimaal (Wormsi toomkirikus, Maulbronni kloostrikirikus ja Bremeni toomkiriku vanemas osas), Lombardias ja Kesk-Itaalias (Milano San Nazaro al Brolo ja Milano San Ambrogio kirikud, 12. sajandi algus; Montefiascone San Flaviano, 12. sajandi esimene pool). Hiliseimad lintroietega võlvid pärinevad 12. sajandi teisest poolest. Datierungsansätze für Gewölberippen. - Martin Aigner's Burgenseite S. M. Holzer. Gewölbe III – Von der Gotik bis zur Neuzeit. - Historische Konstruktionen: Römische Gewölbe
Akroteer

Akroteer (vanakreeka ἀκρωτήριον akrotérion 'ülanurk', 'tipp') on antiikarhitektuuris templi, hauasamba või pühendreljeefi viilu nurkadel ja harjal olev plastilise dekooriga arhitektuuriline kaunistus, peamiselt palmeti- või akantusmotiiviga, harvemini skulptuur. Akroteeri on kasutatud ka hilisemas antiigist lähtuvas arhitektuuris. Vana-Kreeka akroteer Nike kujuga, Paionios, 421. a eKr Vana-Kreeka akroteer nereiidi kujuga, u 380. a eKr Vana-Kreeka akroteer, u 350–325 eKr Marmorist akroteer Timotheose ja Nikoni hauasambalt, 350–325 eKr Artemise templi akroteerid, 330-300 eKr Hauakambri sissekäik, Agios Athanasios, 325-300 eKr Pronksist mälestustahvel, u 300-250 eKr Nurgaakroteer, 1. sajand, Vid, Horvaatia Andrea Palladio Villa Rotonda renessanssakroteer, 1566-1590s Värav Vila Verdes Braga ringkonnas Portugalis, 1763 Akroteerid aknal Leipzigis, Albert Geutebrück, 19. sajandi keskpaik Klassitsistlik akroteer kalmistul Bukarestis, u 1871 Ateena Akadeemia akroteer sfinksi kujuga, Theophil Hansen, 1885 Beaux-Arts stiilis akroteer Lille-is, u 1900 Beaux-Arts stiilis akroteer Bukarestis, u 1900 Art Nouveau keraamiline akroteer, Nicolae C. Mihăescu, 1908 Postmodernne akroteer raamatukogul Chicagos, Hammond, Beeby & Babka, 1991 Downing College, Cambridge'i ülikool, Quinlan Terry, 1992 Akroteerid ERM endise peamaja hoonel, Veski 32 Tartus Puust saelõiketehnikas akroteerid Haapsalu kuursaali katusenurkadel Akroteer. - Eesti Entsüklopeedia Antiigileksikon. Tallinn, 1983
Nii kuum (laul)

"Nii kuum"on ansambli Nexus laul ja singel, mis ilmus nende 2003. aasta albumil "Nii kuum". Muusika ja sõnade autor on Vahur Valgmaa. See oli ansambli esimene suur hitt ja lugu võitis 2003. aasta Raadio 2 Aastahiti võistlusel esimese koha. Lugu on ilmunud albumitel "Nii kuum" (2003) ja "The Best of Nexus". Laulu uusversioon "Nii kuum 2006" ilmus albumil "Best of Nexus" (2006). 2023. aastal ilmus 5MIINUSE, Nublu ja Nexuse koostöös laul "kõrvetab", milles kasutatakse loo "Nii kuum" refrääni.
The Emptiness Machine

"The Emptiness Machine" on ansambli Linkin Park singel, mis ilmus 2024. aasta septembris. See on esimene singel 2024. aasta novembris ilmuvalt albumilt "From Zero". "The Emptiness Machine" on esimene Linkin Parki singel, millel teevad kaasa bändi uus laulja Emily Armstrong ja trummar Colin Brittain. CD singel "The Emptiness Machine" – 3:12 "The Emptiness Machine" (instrumental) – 3:12
Resinicium

Resinicium on klassi Agaricomycetes kuuluv kandseente perekond. Resinicium bicolor Resinicium andmebaasis eElurikkus.
Lõhna-ebamampel

Lõhna-ebamampel (Hemipholiota heteroclita) on šampinjonilaadsete seltsi värvikuliste sugukonda kuuluv seente liik. Lõhna-ebamampel andmebaasis eElurikkus
Amperaaž

Sõna Amperaaž on tuletatud elektrivoolu mõõtühikust Amper, Amperaaž tähendab sageli elektriseadme või elektripaigaldise nimivoolu või maksimaalset töövoolu arvväärtusena amprites.
Laguunjärv

Laguunjärv on madal ja tavaliselt suletud või osaliselt suletud veekogu, mis on eraldatud mere- või ookeaniveest liivariba, barjääriranna, korallrahu või muu loodusliku takistuse abil. Seda tüüpi järved võivad moodustuda ka siis, kui maa vajub allapoole ja meri ujutab üle madala ala, jättes selle piiratud alale. Laguunjärved saavad sageli oma vee merelt, kas otse või läbi kitsaste kanalite, mis ühendavad järve merega. Seetõttu on laguuni vesi sageli soolane või riimvesi ( segu soolasest ja magedast veest ). Kuigi laguunjärved on tihedalt seotud mereveega, võivad need olla ökosüsteemidena väga erinevad ja sisaldada mitmesuguseid taime- ja loomaliike.
Fastsia (arhitektuur)

Fastsia (fascia) on antiikarhitektuuris klassikalistes orderites friisi ja sammastiku vahel asuv lame lintjas kaunistamata pind. Dooria orderis koosneb arhitraav ühest fastsiast. Joonia ja korintose orderi arhitaav koosneb mitmest üksteise kohal kergelt eenduvast fastsiast. Kui arhitraav koosneb kolmest fastsiast, on need reeglina eri kõrgustega. Alumine on väikema kõrgusega kui keskmine, keskmine madalam kui ülemine fastsia. Fastsiate kõrgus kokku võrdub friisi kõrgusega kõigis viies Kreeka-Rooma orderis. Dooria order, fastsia ülaservas on mutuli Joonia orderi kolme fastsiaga arhitraav Korintose orderi kolme fastsiaga arhitraav Komposiitorderi kahe fastsiaga arhitraav Perseus Encyclopedia ROMAN ORDERS OF ARCHITECTURE. - A Touch of Rome
Jassi Zahharov

Jassi Zahharov (sündinud 29. mail 1954 Tartus) on eesti ooperilaulja (bariton). Ta õppis Tartu 2. Keskkoolis, hiljem Ida Urbeli balletistuudios. Aastal 1973 lõpetas Tartu kaugõppekeskkooli. Aastatel 1980–1997 oli ta Vanemuise, aastast 1997 on ta Rahvusooper Estonia solist. Ta on laulnud pearolle muusikalides ("Vampiiride tants" - krahv von Krolock, "Hüljatud" - Jean Valjean) ning astunud üles estraadi- ja šlaagrilauljana. 1994 Georg Otsa nimeline auhind 1996 Suure Vankri auhind 2001 Eesti Kultuurkapitali helikunsti sihtkapitali aastapreemia (muusikateatri tipproll Jean Valjean muusikalis "Hüljatud") 2001 Harjumaa teatripreemia 2004 Georg Otsa nimeline auhind 2015 Eesti Teatriliidu muusikaauhind 2023 Valgetähe IV klassi teenetemärk Jassi Zahharov on alates 2009. aastast abielus Vene päritolu pianisti Zoja Hertziga. Jassi Zahharov abiellus pärast 18 aastat kooselu, sloleht.ee, 24. juuli 2009 Jassi Zahharovi koduleht (arhiiviversioon)
Luís Montenegro

Luís Filipe Montenegro Cardoso de Morais Esteves (sündinud 16. veebruaril 1973 Portos) on Portugali jurist ja poliitik, ta on 3. juulist 2022 Portugali Sotsiaaldemokraatliku Partei esimees. 2. aprillist 2024 on ta Portugali peaminister. Ta lõpetas Portugali Katoliku Eraülikooli õigusteaduse alal; samas ülikoolis kaitses ta magistrikraadi andmekaitseõiguse alal. Ta kuulus Espinho linna kõige olulisematesse institutsioonidesse: linnanõukogusse, mille president ta oli, ja linnavolikogusse, kus ta oli nõunikuna. Temast sai 2002. aasta Portugali üldvalimistel Portugali parlamendi liige. Ta osutus valituks veel neljal parlamendivalimistel (2005, 2009, 2011 ja 2015) ning oli parlamendi liige 16 aastat ja fraktsioonijuht aastatel 2011–2017. Ta vannutati Portugali Sotsiaaldemokraatliku Partei (Partido Social Democrata, PSD) juhiks PSD 40. kongressil 1.–3. juulil 2022 Rosa Mota paviljonis Portos. 14. aprillil 2023 välistas Montenegro CNN Portugalile antud intervjuus koalitsiooni parempopulistliku parteiga Chega. 2024. aasta märtsis toimunud parlamendivalimistel tõusis PSD Montenegro juhtimisel napilt tugevaimaks jõuks. President Marcelo Rebelo de Sousa andis seejärel 21. märtsil 2024 Montenegrole ülesande moodustada vähemusvalitsus. Valitsuskabinet kuulutati välja 28. märtsil 2024 ja vannutati ametisse 2. aprillil 2024.
Apotropaion

Apotropaion (vanakreeka keeles ἀποτρόπαιος apotrópaios 'õnnetust ära pöörama'; sõna kasutati ebaõnne vääravate jumalate epiteedina) on ese, millel arvatakse olevat maagiline kaitsevõime. Apotropaionid on näiteks õnneripatsid (kaitsemaagilist mõju omistatakse heli tekitavatele ehetele ja kaunistustele), amuletid, talismanid: Vana-Egiptuse usundis skarabeused, sõlmed, Horuse silm; Vana-Rooma usundis viljakussümbolid nagu fallosekujutised; Hiina usundis auguga mündid; kristlastel ristripatsid, reliikviad, palverännumärgid; Lähis-Idas Fatima käsi ja Nazar-silm Eesti usundis on tuntud apotropaionid pihlakas, hobuseraud, hõbeesemed. Keskaja kirikutes kohtab sageli mittekristlikke, kaitsemaagilise tähendusega elemente ja sümboleid, näiteks sõlmsammas, koletislikud maski- või näokujutised konsoolidel ja veesülititel, geomeetrilised kaunistused (opus spicatum), sõlm- ja põimornamendid (silmusnelinurk), Sheela-na-gig. Eesti arhitektuuris on keskaja ehitistest tuntuim näide Karja kiriku kooriruumi võlvile maalitud sümbolid (triskele, põimornament, pentagramm, kaheksaharuline täht, jalgade vahelt läbi vaatav figuur, nn säärkurat). Wilhelm Pape, Max Sengebusch. Handwörterbuch der griechischen Sprache. Vieweg & Sohn, Braunschweig 1914 https://arhiiv.eki.ee/dict/vsl/index.cgi?Q=apotropaion&F=M&C06=en
Ian Borg

Ian Borg (sündinud 28. veebruaril 1986 Pietàs) on Malta poliitik, ta on Partit Laburista liige. Aastast 2013 on ta Malta parlamendi liige. 30. märtsist 2022 on ta Malta Välis-, Euroopa asjade ja Kaubandusminister. Ta alustas oma poliitilist karjääri aastal 2005, kui ta valiti Partit Laburista eest oma kodulinna Dingli linnapeaks. Ta valiti tagasi linnapeaks aastatel 2008 ja 2012. Aastal 2012 lõpetas ta Malta ülikooli õigusteaduse kraadiga. Aastal 2013 kandideeris ta Partit Laburista nimekirjas Malta parlamenti ning ta osutus valituks. Peaminister Joseph Muscat määras ta 2017. aasta EL-i eesistumise ja EL-i fondide parlamentaarseks riigisekretäriks ning ta oli tol ajal valitsuskabineti noorim liige. Joseph Muscati teises valitsuses (aastal 2017) määrati ta Malta transpordi-, taristu- ja investeerimisprojektide ministriks. Oma ametiajal juhendas ta selliseid taristuprojekte nagu Kappara Junction, Marsa Junction Project ja Central Link Project, samuti Malta taristuagentuuri loomist. Kodanikuühiskond ja keskkonnakaitsjad on neid taristuprojekte kritiseerinud autokeskse mobiilsuse visiooni säilitamise eest, mille tulemuseks on Attardi projekti Central Link jaoks põllumajandusmaa kaotus ja enam kui 500 puu langetamine. 30. märtsil 2022 moodustas Robert Abela Robert Abela teise valitsuse, selles valitsuses sai ta Malta Välis-, Euroopa asjade ja Kaubandusministriks. Ta juhtis Malta diplomaatilist teenistust oma mandaadi ajal ÜRO Julgeolekunõukogus. Ta on abielus ja tütre isa.
Garfield (film 2024)

"Garfield" (inglise keeles "The Garfield Movie") on 2024. aastal valminud Ameerika Ühendriikide animafilm. Filmi režissöör on Mark Dindal, stsenaristid Paul A. Kaplan, Mark Torgove ja David Reynolds. Filmi tootjad on Columbia Pictures ja Alcon Entertainment. Garfield Ametlik koduleht Garfield andmekogus IMDb (inglise)
Simpsonite film

"Simpsonite film" (inglise keeles "The Simpsons Movie") on 2007. aastal valminud Ameerika Ühendriikide animafilm. Filmi režissöör on David Silverman, stsenaristid James L. Brooks, Matt Groening, Al Jean, Ian Maxtone-Graham, George Meyer, David Mirkin, Mike Reiss, Mike Scully, Matt Selman, John Swartzwelder ja Jon Vitti. Filmi tootjad on 20th Century Fox, Gracie Films ja 20th Century Fox Animation. Simpsonid Ametlik koduleht Simpsonite film andmekogus IMDb (inglise)
Tintini seiklused: Ükssarve saladus

"Tintini seiklused: Ükssarve saladus" (inglise keeles "The Adventures of Tintin") on 2011. aastal valminud Ameerika Ühendriikide animafilm. Filmi režissöör on Steven Spielberg, stsenaristid Steven Moffat, Edgar Wright ja Joe Cornish. Filmi tootjad on Columbia Pictures ja Amblin Entertainment. Tintini seiklused Ametlik koduleht Tintini seiklused: Ükssarve saladus andmekogus IMDb (inglise)
Siil Sonic 3

"Siil Sonic 3" (inglise keeles "Sonic the Hedgehog 3") on 2024. aastal valminud Ameerika Ühendriikide animafilm. Filmi režissöör on Jeff Fowler ning stsenaristid Patrick Casey, Josh Miller ja John Whittington. Filmi tootsid Paramount Pictures ja Original Film. See põhineb videomängude seerial "Sonic the Hedgehog" ja on järg filmile "Siil Sonic 2". Filmi koduleht IMDb link puudub andmekogus IMDb (inglise)
Manuela Ferreira Leite

Maria Manuela Dias Ferreira Leite (sündinud 3. detsembril 1940 Lissabonis) on Portugali poliitik, ta on Portugali Sotsiaaldemokraatliku Partei liige. Teda kutsutakse (põhimõtetest kinnipidamise tõttu) Portugalis ka "raudseks leediks" (dama de ferro). Ta oli 20. juunist 2008 kuni 9. aprillini 2010 Portugali Sotsiaaldemokraatliku Partei esinaine. Ta kasvas üles Lissabonis. Ta lõpetas aastal 1963 majandusõpingud tollases Instituto Superior de Ciências Económicas e Financeiras'es, mis on nüüd osa Instituto Superior de Economia e Gestão Lissaboni tehnikaülikoolis.